Document ID: 31989R2157

ΚΑΝΟΝΙΣΜΟΣ ( ΕΟΚ ) αριθ . 2157/89 ΤΗΣ ΕΠΙΤΡΟΠΗΣ της 18ης Ιουλίου 1989 για την παροχή άδειας στην Ιταλία να μην εφαρμόζει σε ορισμένες ζώνες το καθεστώς προσωρινής παύσης της καλλιέργειας των αροσίμων γαιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 797/85 του Συμβουλίου της 12ης Μαρτίου 1975 για τη βελτίωση της αποτελεσματικότητας των γεωργικών διαρθρώσεων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2156/89 ( 2 ), και ιδίως το άρθρο 32α παράγραφος 1,
τον κανονισμό ( ΕΟΚ ) αριθ . 1273/88 της Επιτροπής της 29ης Απριλίου 1988 για τον καθορισμό των κριτηρίων για την οριοθέτηση των περιοχών ή ζωνών που μπορούν να εξαιρεθούν από την εφαρμογή των καθεστώτων προσωρινής παύσης καλλιέργειας των αροσίμων γαιών, εκτατικοποίησης και μετατροπής της παραγωγής ( 3 ),
Εκτιμώντας :
ότι η Ιταλία υπέβαλε αίτηση εξαίρεσης από το πεδίο εφαρμογής του καθεστώτος προσωρινής παύσης της καλλιέργειας των αρωσίμων γαιών για την αυτόνομη επαρχία Trento - ότι η ζώνη αυτή αντιπροσωπεύει το 0,05 % των αροσίμων γαιών της Ιταλίας -
ότι η ζώνη στην οποία αναφέρεται η προαναφερθείσα αίτηση, λαμβανομένου υπόψη του υψηλού κινδύνου αραίωσης του πληθυσμού, πληροί τα κριτήρια που καθορίζονται από τον κανονισμό ( ΕΟΚ ) αριθ . 1273/88 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Παρέχεται η άδεια στην Ιταλία, κατ' εφαρμογή του άρθρου 32α παράγραφος 1 του κανονισμού ( ΕΟΚ ) αριθ . 797/85, να μην εφαρμόσει το καθεστώς προσωρινής παύσης της καλλιέργειας των αροσίμων γαιών που προβλέπεται στον τίτλο 01 του εν λόγω κανονισμού στην αυτόνομη επαρχία Trento .
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 18 Ιουλίου 1989 .

Labels: 18
15
19
6